CELEX: 62010CA0235
Language: sl
Date: 2011-03-03 00:00:00
Title: Združene zadeve od C-235/10 do C-239/10: Sodba Sodišča (tretji senat) z dne 3. marca 2011 (predlog za sprejetje predhodne odločbe Cour de cassation du Grand-Duché de Luxembourg – Luksemburg) – David Claes proti Landsbanki Luxembourg SA, v likvidaciji (Predlog za sprejetje predhodne odločbe — Socialna politika — Direktiva 98/59/ES — Kolektivni odpusti — Takojšnje prenehanje pogodbe o zaposlitvi zaradi sodne odločbe o odreditvi prenehanja in likvidacije delodajalca kot pravne osebe — Neposvetovanje s predstavniki delavcev — Obravnavanje likvidacijskega upravitelja kot delodajalca)

30.4.2011   
            
            
               SL
            
            
               Uradni list Evropske unije
            
            
               C 130/8
            
         Sodba Sodišča (tretji senat) z dne 3. marca 2011 (predlog za sprejetje predhodne odločbe Cour de cassation du Grand-Duché de Luxembourg – Luksemburg) – David Claes proti Landsbanki Luxembourg SA, v likvidaciji
   (Združene zadeve od C-235/10 do C-239/10) (1)
   
   (Predlog za sprejetje predhodne odločbe - Socialna politika - Direktiva 98/59/ES - Kolektivni odpusti - Takojšnje prenehanje pogodbe o zaposlitvi zaradi sodne odločbe o odreditvi prenehanja in likvidacije delodajalca kot pravne osebe - Neposvetovanje s predstavniki delavcev - Obravnavanje likvidacijskega upravitelja kot delodajalca)
   2011/C 130/14
   Jezik postopka: francoščina
   
      Predložitveno sodišče
   
   Cour de cassation du Grand-Duché de Luxembourg
   
      Stranke v postopku v glavni stvari
   
   
      Tožeče stranke: David Claes (C-235/10), Sophie Jeanjean (C-236/10), Miguel Rémy (C-237/10), Volker Schneider (C-238/10), Xuan-Mai Tran (C-239/10)
   
      Tožena stranka: Landsbanki Luxembourg SA, v likvidaciji
   
      Predmet
   
   Predlog za sprejetje predhodne odločbe – Cour de cassation (Luksemburg) – Razlaga členov 1, 2 in 3 Direktive Sveta 98/59/ES z dne 20. julija 1998 o približevanju zakonodaje držav članic v zvezi s kolektivnimi odpusti (UL L 225, str. 16) – Nacionalne določbe, ki določajo takojšnje prenehanje pogodbe o zaposlitvi na podlagi sodne odločbe o stečaju zaradi prenehanje dejavnosti – Neposvetovanje s predstavniki delavcev pred izvedbo takšnega odpusta – Obravnavanje likvidacijskega upravitelja kot delodajalca
   
      Izrek
   
   
               1.
            
            
               Člene od 1 do 3 Direktive Sveta 98/59/ES z dne 20. julija 1998 o približevanju zakonodaje držav članic v zvezi s kolektivnimi odpusti je treba razlagati tako, da se uporabljajo za prenehanje dejavnosti institucije kot delodajalca zaradi sodne odločbe, s katero sta bila odrejena njeno prenehanje in likvidacija zaradi insolventnosti, tudi če v primeru takega prenehanja nacionalna zakonodaja določa prenehanje pogodb o zaposlitvi delavcev s takojšnjim učinkom.
            
         
               2.
            
            
               Obveznosti iz členov 2 in 3 Direktive 98/59 morajo biti izpolnjene, dokler pravna osebnost institucije, katere prenehanje in likvidacija sta bila odrejena, dokončno ne preneha obstajati. Obveznosti, naložene delodajalcu na podlagi teh členov, mora izpolniti vodstvo zadevnega podjetja, če ostane na položaju, čeprav z omejenimi pooblastili glede upravljanja tega podjetja, ali likvidacijski upravitelj, če je v celoti prevzel upravljanje tega podjetja.
            
         
      (1)  UL C 209, 31.7.2010.